ШоллагIча дийнахьа, цхьан классе со дIачухьежача, цунца книжка дешаш ягIар юххьанцарча школе болх беш йола Богатырёва Лейла. Бераш кхаь бетта салоIаш хуле а, хьехархочун отпуск шин бетта гаргга мара хилац. Вешта аьлча, цу кхаь беттах цхьа бутт балха тIа волаш баккха безаш хул школе балха вола саг. Цудухьа, ший балха ха яхьа еззача тайпара дIаяхьа гIерташ, яр хьехархо. Школе хьаена, ши кулг вIаштадилла ягIа сатец цун, дего а йитац. Балха ухе, болх бе беза, салоIе салаIа деза.